SET ภาคบ่ายรูดต่อเกือบ 20 จุด วิตก Brexit
SET ภาคบ่ายรูดต่อ วิตก Brexit ล่าสุด ณ เวลา 14.36 น. อยู่ที่ 1,414.92 จุด ลบ 19.97 จุด หรือ 1.39% สูงสุด 1,429.74 จุด ต่ำสุด 1,413.66 จุด มูลค่าการซื้อขาย 2.75 ล้านบาท
16 มิ.ย. 2559

ผู้สื่อข่าวรายงานว่า ดัชนีหุ้นไทย ล่าสุด ณ เวลา 14.36 น. อยู่ที่ 1,414.92 จุด ลบ 19.97 จุด หรือ 1.39% สูงสุด 1,429.74 จุด ต่ำสุด 1,413.66 จุด มูลค่าการซื้อขาย 2.75 ล้านบาท
โดยดัชนีปรับตัวลงจากความกังวลผลการลงประชาติของอังกฤษ (Brexit) ที่จะมีขึ้นในวันที่ 23 มิ.ย.นี้ซึ่งผลโพลบางสำนักเริ่มมีผู้สนับสนุนการถอนตัวมากกว่าผู้สนับสนุนให้อยู่ในสหภาพยุโรป
ด้าน ศูนย์วิจัยกสิกรไทย ระบุว่า การทำประชามติเรื่องการเป็นสมาชิกสหภาพยุโรป (EU) ของสหราชอาณาจักร (UK) หรือ EU Referendum ในวันที่ 23 มิ.ย.59 นั้น ถ้า UK ตัดสินใจยังอยู่ร่วมกับ EU เหมือนเดิม หรือ “Remain” ผลที่กระทบต่อไทยจะมีเพียงความไม่แน่นอนของตลาดเงินระยะสั้นในเดือน มิ.ย. หลังจากนั้นจุดสนใจจะถูกดึงกลับไปยังจังหวะการขึ้นอัตราดอกเบี้ยของธนาคารกลางสหรัฐ (FED) รวมทั้งทิศทางเศรษฐกิจสหรัฐ และจีนที่มีผลต่อการขับเคลื่อนเศรษฐกิจไทยในช่วงครึ่งหลังของปี 2559